Төсөл

**МОНГОЛ УЛСЫН ХУУЛЬ**

201.. оны ... дугаар сарын ... өдөр Улаанбаатар хот

 **ТӨВ БАНК (МОНГОЛБАНК)-НЫ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Төв банк (Монголбанк)-ны тухай хуульд дор дурдсан агуулгатай зүйл, хэсэг, заалтыг нэмсүгэй.

**1/20 дугаар зүйлийн 3 дахь хэсэг:**

“3. Энэ зүйлийн 1 дэх хэсэгт заасан чиг үүргийн хүрээнд Монголбанк, түүний хянан шалгагч, улсын байцаагч нь үндэсний төлбөрийн системийн оролцогч, оператор, төлбөрийн үйлчилгээ үзүүлэхтэй хамаарал бүхий үйл ажиллагаа эрхлэх эрх бүхий этгээд, тэдгээрт аутсорсингийн үйлчилгээ үзүүлж байгаа этгээд, төлбөр тооцооны төлөөлөгч, гэрээт төлөөлөгчтэй холбогдуулан холбогдох хуульд заасны дагуу хяналт шалгалт хийх, албадлагын арга хэмжээ авах эрхтэй.”

**2/201 дугаар зүйл:**

**“201 дугаар зүйл.Банкны төлбөр түргэн гүйцэтгэх чадварыг дэмжих зээл олгох**

1.Төлбөр түргэн гүйцэтгэх чадварт нь үүссэн түр хугацааны хүндрэлийг өөрийн үйл ажиллагааны үр дүнд арилгаж, олгосон зээлийг хугацаанд нь төлөх боломжтой гэж Монголбанк үзсэн тохиолдолд Засгийн газрын үнэт цаас, Монголбанкны үнэт цаас, Монголбанкин дахь тухайн банкны харилцах данс, хадгаламж, Монголбанкнаас хүлээн зөвшөөрсөн бусад активаар баталгаажсан, нэмэгдүүлсэн хүүтэй зээлийг төлбөрийн чадвартай банкинд олгож болно.

2.Монголбанк энэ зүйлийн 1 дэх хэсэгт заасан зээлийн нийт хэмжээг тодорхойлж нэг банкинд олгох зээлийн хэмжээг тухайн банкны зээлжих чадварын хязгаарт багтаан тогтооно.

3.Энэ зүйлийн 1 дэх хэсэгт заасан Монголбанкны хүлээн зөвшөөрөх активын жагсаалтыг Монголбанк баталж, нийтэд мэдээлнэ.

4.Банкны төлбөрийн чадварт гарсан хүндрэл нь банкны тогтолцоо, төлбөр тооцооны шинж чанартай эрсдлийг үүсгэж болзошгүй гэж Монголбанк үзсэн тохиолдолд эргэн төлөлтийг баталгаажуулсан Засгийн газрын баталгаа болон бусад барьцаатай, 180 хүртэл хоногийн хугацаатай зээлийг банкинд олгож болно.

5.Банкинд зээл олгох нийтлэг журмыг энэ хуульд нийцүүлэн Монголбанк тогтооно.”

**3/221 дүгээр зүйл:**

**“221 дүгээр зүйл.Макро зохистой бодлого хэрэгжүүлэх**

1.Монголбанк мөнгөний бодлогын хэрэгжилт болон банк, санхүүгийн тогтолцооны тогтвортой байдалд сөргөөр нөлөөлөх эрсдэлийг тодорхойлж, үнэлсний үндсэн дээр уг эрсдэлээс урьдчилан сэргийлэх, бууруулах зорилгоор макро зохистой бодлогыг тодорхойлж, хэрэгжүүлнэ.”

**4/26 дугаар зүйлийн 9 дэх хэсэг:**

“9.Энэ хуульд зааснаас бусад тохиолдолд Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгч, Мөнгөний бодлогын зөвлөл, Хяналтын зөвлөлийн гишүүнийг албан тушаалаас чөлөөлөхийг хориглоно.”

**5/ 273 дугаар зүйл:**

“**273 дугаар зүйл.Монголбанкны Удирдах зөвлөл**

1.Монголбанк Удирдах зөвлөлтэй байна. Удирдах зөвлөл нь дараах асуудлыг хэлэлцэж шийдвэрлэнэ:

1/ гадаад валютын улсын нөөцийг удирдах бодлогын зохицуулалт;

2/ мөнгөн тэмдэгттэй холбогдсон Монголбанкны үйл ажиллагааны бодлогыг тодорхойлох;

3/ Мөнгөний бодлогын зөвлөл, банкны хяналт шалгалтын хороо хэлэлцэж шийдвэрлэхээс бусад Монголбанкны үйл ажиллагаатай холбоотой асуудал;

4/ Монголбанкны тухайн жилийн үйл ажиллагааны төлөвлөгөө;

5/ Монголбанкны тухайн жилийн төсвийн төсөл;

6/ Монголбанкны санхүүгийн тайлан тэнцэл, нягтлан бодох бүртгэлийн бодлого, журам;

7/ Монголбанкны бүтэц, зохион байгуулалт, хүний нөөцийн удирдлагатай холбоотой асуудал;

8/ бусад.

2.Удирдах зөвлөл нь Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгч, Монголбанкны газрын удирдлага болон Монголбанкны Ерөнхийлөгчөөс томилсон бусад албан тушаалтнаас бүрдэнэ.

**6/274 дугаар зүйл:**

“**274 дугаар зүйл.Мөнгөний бодлогын зөвлөл**

1.Монголбанк өөрийн үндсэн зорилтыг хангахад чиглэсэн мөнгөний бодлогыг боловсруулах, хэрэгжүүлэхтэй холбоотой шийдвэр гаргах чиг үүрэг бүхий Мөнгөний бодлогын зөвлөлтэй байна.

2.Мөнгөний бодлогын зөвлөл нь Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгч болон Монголбанкны Ерөнхийлөгчөөс нэр дэвшүүлж Улсын Их Хурлаас томилсон дөрвөн гишүүнийг оролцуулан нийт долоон гишүүнтэй байна.

3.Монголбанкны Ерөнхийлөгч, Тэргүүн дэд ерөнхийлөгч, Дэд Ерөнхийлөгч болон Мөнгөний бодлогын зөвлөлийн гишүүн нь дараах шалгуурыг хангасан байна:

1/ Монгол Улсын иргэн, ял шийтгэлгүй байх;

2/ банк, санхүү, эдийн засгийн салбар, эсхүл энэ чиглэлийн их дээд сургууль, судалгаа, эрдэм шинжилгээний байгууллагад мэргэжлээрээ 10, түүнээс дээш жил, үүний таваас доошгүй жилд макро эдийн засгийн бодлого, судалгаа шинжилгээний чиглэлээр ажилласан дадлага туршлагатай;

3/ санхүү, эдийн засгийн чиглэлээр дээд боловсролын магистр, эсхүл түүнээс дээш зэрэгтэй;

4/ ашиг сонирхлын зөрчилгүй;

5/дампууралтай холбоотой хэрэг хянан шийдвэрлэх ажиллагаанд хариуцагчаар оролцож байгаагүй;

6/ төлбөрийн чадваргүйн улмаас татан буугдсан, дампуурсан банкны эрх бүхий албан тушаалтнаар ажиллаж байгаагүй;

7/ Төрийн албанд ажиллах болон банк, санхүүгийн салбарт мэргэжлийн үйл ажиллагаа явуулах эрхээ хасуулж байгаагүй;

8/ хууль бус үйл ажиллагаа явуулсан эсхүл албан тушаалдаа ноцтой зөрчил, дутагдал гаргасныг шүүхээс тогтоож байгаагүй;

9/ Монгол Улсад үйл ажиллагаа явуулж байгаа банкны эрх бүхий албан тушаалтан, банкны нөлөө бүхий хувьцаа эзэмшигч, нэгдмэл сонирхолтой этгээд болон тэдгээрийн холбогдох этгээд биш байх;

10/ хуульд өөрөөр заагаагүй бол төрийн албан хаагч, улс төрийн намын гишүүн бус байх.

4.Мөнгөний бодлогын зөвлөлийн гишүүний бүрэн эрхийн хугацаа зургаан жил байна.

5.Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгчөөс бусад Мөнгөний бодлогын зөвлөлийн гишүүнийг энэ хуулийн 26 дугаар зүйлийн 6 дахь хэсэгт заасан үндэслэлээр чөлөөлөх асуудлыг Монголбанкны Ерөнхийлөгчийн саналаар Улсын Их Хурал шийдвэрлэнэ.

6.Мөнгөний бодлогын зөвлөл жилд дөрвөөс доошгүй удаа хуралдах бөгөөд Мөнгөний бодлогын зөвлөлийн хурлыг Монголбанкны Ерөнхийлөгч, эсхүл зөвлөлийн гурваас доошгүй гишүүн санал гаргасан тохиолдолд зөвлөлийн ээлжит бус хурлыг зарлан хуралдуулна.

7.Мөнгөний бодлогын зөвлөл нь мөнгөний бодлогыг боловсруулах, хэрэгжүүлэх талаар дараах асуудлыг хэлэлцэж, тогтоол гаргана.

1/ Монголбанкнаас боловсруулсан мөнгөний бодлогын төсөл;

2/ энэ хуульд заасан мөнгөний бодлогын хэрэгсэлийн хүүг тогтоох;

3/ мөнгөний бодлогын хэрэгжилтийн явцтай танилцах, дүгнэх;

4/ макро зохистой байдлыг хангахад чиглэсэн мөнгөний бодлогын зорилгоор банкны заавал байлгах нөөцийн хэмжээ зэрэг макро зохистой бодлогын хэрэгсэлүүдийг тогтоох;

5/ энэ хуулийн 201 дүгээр зүйлд заасан банкинд зээл олгох нөхцөл, журам, шалгуурыг Банкны хяналт шалгалтын хороотой хамтран тогтоох.”

**7/275 дугаар зүйл:**

“**275 дугаар зүйл.Банкны хяналт шалгалтын хороо**

1.Монголбанкинд банкны үйл ажиллагаанд хяналт тавихтай холбоотой асуудлыг хянан хэлэлцэх чиг үүрэг бүхий Банкны хяналт шалгалтын хороо ажиллах бөгөөд дараах асуудлыг хэлэлцэн шийдвэрлэнэ:

1/Банкны тухай хууль тогтоомжид заасан банкны хяналт шалгалтыг хэрэгжүүлэх болон албадлагын арга хэмжээ авахтай холбоотой дүрэм, журам, бусад шийдвэр гаргах;

2/ банкинд хийсэн бүрэн буюу хэсэгчилсэн шалгалт, түүний үр дүн, авах арга хэмжээ;

3/ хуульд заасан албадлагын арга хэмжээ, шийдвэр;

4/ Мөнгөний бодлогын зөвлөлийн саналыг харгалзан энэ хуулийн 201 дугаар зүйлд заасан зээл олгох;

5/ банк болон банкны системийн тогтвортой байдлыг хангахад чиглэсэн бодлогын санал гаргах.

2.Банкны хяналт шалгалтын хороо нь Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгч, Монголбанкны банкны хяналт шалгалтын болон хууль эрх зүйн асуудал хариуцсан газрын удирдлага, Монголбанкны Ерөнхийлөгчөөс томилсон бусад албан тушаалтнаас бүрдэнэ.”

**8/28 дугаар зүйлийн 7-9 дахь хэсэг:**

“7.Хуульд зааснаас бусад тохиолдолд Монголбанкны албан тушаалтан, эсхүл тухайн албан тушаалыг өмнө нь хашиж байсан этгээдийг албаны бүрэн эрхээ хэрэгжүүлсэн, албан үүргээ гүйцэтгэсэнтэй нь холбогдуулан мөрдөн шалгах, эрүүгийн хэрэгт сэжигтэн, яллагдагчаар татах, хариуцлага хүлээлгэхийг хориглоно.

8.Монголбанкны албан тушаалтан, эсхүл тухайн албан тушаалыг өмнө нь хашиж байсан этгээдийг хуульд заасан чиг үүргээ хэрэгжүүлсэн, Монголбанкийг төлөөлж үйл ажиллагаа явуулсан нь зөрчил, гэмт хэргийн шинжтэйгээс бусад тохиолдолд тэдгээрт хариуцлага тооцох үндэслэл болохгүй.

9.Монголбанкны ажилтны эрх зүйн хамгаалалтыг хангахтай холбоотой зардлыг Монголбанк хариуцна.”

**9/31 дүгээр зүйлийн 6, 7 дахь хэсэг:**

“6.Засгийн газраас Монголбанкинд зөвлөмж, чиглэл өгөхийг хориглоно.

7.Монголбанк энэ хуулийн 15, 18 дугаар зүйлд зааснаас бусад тохиолдолд Засгийн газарт шууд болон шууд бусаар зээл олгох, Засгийн газрын урт, богино хугацаат үнэт цаасыг анхдагч, эсхүл хоёрдогч захаас болон шууд худалдан авахыг хориглоно.”

**10/37 дугаар зүйлийн 1 дэх хэсгийн 4, 5 дахь заалт:**

4/ гадаад валютаар илэрхийлэгдсэн хөрөнгө, өр төлбөрийн ханшийн зөрүүнээс үүссэн цэвэр ашгийг холбогдох санд хуваарилна;

5/ тухайн санхүүгийн жилд гадаад валютаар илэрхийлэгдсэн хөрөнгө, өр төлбөрийн ханшийн зөрүүнээс үүссэн цэвэр алдагдалыг дахин үнэлгээний сан болон ерөнхий нөөцийн сангаас хааж, хүрэлцэхгүй тохиолдолд зөрүүг хуримтлагдсан алдагдалын дансанд үлдээнэ.”

**11/411 дүгээр зүйл.**

“**411 дүгээр зүйл.Монголбанкны төсөв**

1.Санхүүгийн дараагийн жил эхлэхээс өмнө Монголбанкны Удирдах зөвлөл Монголбанкны жилийн төсвийг батална.

2.Үнэ цэнийн бууралт, алдагдлын сан зэрэг төлөвлөгдсөн зарлага болон Монголбанкны үйл ажиллагаа, эсхүл Монголбанкинд аливаа эх сурвалжаас бий болох орлого, ашиг нь Монголбанкны тухайн жилийн төсөвт багтсан байна.

3.Монголбанк тухайн жилийн батлагдсан төсвийг нийтэд мэдээлнэ.

4.Монголбанк хуульд заасны дагуу аливаа төрлийн албан татвар, хураамжаас чөлөөлөгдөнө.

5.Монголбанк холбогдох хуульд заасны дагуу цалин хөлснөөс орлогын албан татвар, нийгмийн даатгалын шимтгэл суутгана.”

**2 дугаар зүйл.** Төв банк (Монголбанк)-ны тухай хуулийн 3 дугаар зүйлийн 1 дэх хэсгийн “мөнгөний бодлогыг” гэсний дараа “боловсруулах” гэж, 23 дугаар зүйлийн 2 дахь хэсгийн 1 дэх заалтын “авлага” гэсний өмнө “үүрэг гүйцэтгэх хугацаа нэг жилээс дээш хэтэрсэн тохиолдолд” гэж, 28 дугаар зүйлийн 1 дэх хэсгийн 1 дэх заалтын “удирдах;” гэсний дараа “Мөнгөний бодлогын зөвлөл, Удирдах зөвлөл, Банкны хяналт шалгалтын хороог даргалах, Удирдах зөвлөл, Банкны хяналт шалгалтын хорооны бүтэц, бүрэлдэхүүн, үйл ажиллагааны журмыг тогтоох” гэж, мөн зүйлийн 1 дэх хэсгийн 5 дахь заалтын “олгосон зээлийн хүүгийн,” гэсний дараа “болон худалдан авах үнэт цаасны өгөөжийн” гэж, мөн зүйлийн 2, 3, 4, 5 дахь хэсгийн "Монголбанкны Ерөнхийлөгч" гэсний дараа ", Тэргүүн дэд ерөнхийлөгч, Дэд ерөнхийлөгч" гэж тус тус нэмсүгэй.

**3 дугаар зүйл.** Төв банк (Монголбанк)-ны тухай хуулийн дараах зүйл, хэсэг, заалтыг дор дурдсанаар өөрчлөн найруулсугай.

**1/1 дүгээр зүйл:**

“**1 дүгээр зүйл.Хуулийн зорилт**

Энэ хуулийн зорилт нь Монгол Улсын Төв банк (Монголбанк)-ны зорилт, үйл ажиллагааны чиглэл, бүрэн эрх, удирдлага, зохион байгуулалтын эрх зүйн үндсийг тогтоож, Төв банк (Монголбанк)-наас мөнгөний бодлогыг боловсруулах, хэрэгжүүлэхтэй холбогдсон харилцааг зохицуулахад оршино.”

**2/4 дүгээр зүйл:**

“**4 дүгээр зүйл.Монголбанкны үндсэн зорилт**

1.Монголбанкны үндсэн зорилт нь үнийн тогтвортой байдлыг хангахад чиглэгдэнэ.

2.Монголбанк нь өөрийн үндсэн зорилтын хүрээнд санхүүгийн тогтвортой байдлыг хангаж, Монгол Улсын эдийн засгийн тэнцвэртэй хөгжилд дэмжлэг үзүүлнэ.”

**3/5 дугаар зүйл:**

“**5 дугаар зүйл.Монголбанкны үйл ажиллагааны чиглэл**

1.Монголбанкны үйл ажиллагаа энэ хуулийн 4 дүгээр зүйлд заасан зорилтын хүрээнд дараах чиглэлтэй байна:

1/ мөнгөний бодлого боловсруулах, хэрэгжүүлэх;

2/ мөнгөн тэмдэгт гүйлгээнд гаргах, зохицуулах;

3/ Банк болон хуулиар тусгайлан заасан этгээдийн үйл ажиллагаанд хяналт тавих, зохицуулах;

4/ үндэсний төлбөрийн систем, түүний үйл ажиллагааг удирдан зохион байгуулах, зохицуулах, хяналт тавих;

5/ макро эдийн засгийн болон санхүүгийн тогтвортой байдлыг хангах хүрээнд банкны хувьд эцсийн зээлдүүлэгчийн үүрэг гүйцэтгэх;

6/ гадаад валютын улсын нөөцийг эзэмшиж, удирдах;

 7/ Засгийн газрын санхүүгийн зуучлагчийн үүрэг гүйцэтгэх;

8/ Банкны харилцагч, хадгаламж эзэмшигч буюу банкны санхүүгийн үйлчилгээг хэрэглэгчийн эрх, хууль ёсны ашиг сонирхлыг хамгаалах чиглэлээр хяналт тавих, дүрэм журам гаргах;

9/ макро зохистой бодлогын арга хэмжээг тодорхойлж, хэрэгжүүлэх;

10/ Банкинд бүтцийн өөрчлөлтийн арга хэмжээ авах.”

**4/10 дугаар зүйл:**

“**10 дугаар зүйл.Мөнгөний бодлогыг боловсруулах, хэрэгжүүлэх**

1.Монголбанк мөнгөний бодлогыг боловсруулж, хэрэгжүүлнэ.

2.Монголбанк дунд хугацаанд буюу дараагийн гурван жилд баримтлах мөнгөний бодлогыг боловсруулж, тайлант хугацааны гурав дахь жилийн 10 дугаар сарын 1-ний дотор Улсын Их Хуралд өргөн мэдүүлэх бөгөөд түүнд дараахь асуудлыг тусгасан байна:

1/ Монголбанкнаас дараагийн гурван жилд баримтлах мөнгөний бодлогын зорилтыг тодорхойлсон Улсын Их Хурлын тогтоолын төсөл;

2/ мөнгөний бодлого, санхүүгийн зах зээлд нөлөөлж болох хүчин зүйлсийн талаарх төсөөлөл;

3/ тайлант хугацааны мөнгөний бодлогын хэрэгжилтийн явц, санхүүгийн зах зээлийн байдал, түүнд нөлөөлсөн хүчин зүйл, шалтгааныг тайлбарласан дүгнэлт;

3.Улсын Их Хурал энэ зүйлийн 2 дахь хэсгийн 1 дэх заалтад заасан агуулгаар мөнгөний бодлогыг батална.”

**5/11 дүгээр зүйл:**

*“***11 дүгээр зүйл.Мөнгөний бодлогыг хэрэгжүүлэх хэрэгсэл**

1.Монголбанк мөнгөний бодлогыг хэрэгжүүлэхдээ дараах арга, хэрэгслийг ашиглаж болно:

1/ Банкны заавал байлгах нөөцийн хувь хэмжээ болон макро зохистой бодлогыг хэрэгжүүлэхэд чиглэсэн зохистой харьцааны шалгуур үзүүлэлт;

2/ Монголбанкнаас банкинд олгох зээл, хадгаламжийн хэрэгсэл;

3/ Монголбанкны зээл, хадгаламжийн хэрэгслийн хүү, үнэт цаасны хүү, хямдруулалтын хувиар дамжуулан хүүгийн нэгдсэн бодлого явуулах;

4/ нээлттэй зах зээлийн үйл ажиллагаа явуулах;

5/ Банкнаас олгох зээлийн үлдэгдэлд хязгаарлалт тавих.”

**6/12 дугаар зүйлийн 6 дахь хэсэг:**

“6.Банкны заавал байлгах нөөцийг тогтоох, тооцох, хяналт тавих журмыг Монголбанк тогтооно.”

**7/13 дугаар зүйл:**

**“13 дугаар зүйл.Монголбанкны зээл, хадгаламжийн хэрэгсэл**

1.Монголбанк банк хоорондын зах (мөнгөний зах) дахь мөнгөн хөрөнгийн нөөцийн илүүдэл, дутагдалыг зохицуулах зорилгоор зээл, хадгаламжийн хэрэгсэл ашиглаж болно.

2.Банкинд олгох зээл, хадгаламжийн хэрэгсэлийн нөхцөл, ашиглах журмыг Монголбанк тогтооно.”

**8/15 дугаар зүйл:**

“**15 дугаар зүйл.Нээлттэй зах зээлийн үйл ажиллагаа явуулах**

1.Монголбанк мөнгөний бодлогыг хэрэгжүүлэх хүрээнд мөнгөний бодлогын үйл ажиллагааны зорилтыг хангахдаа үнэт цаас гаргах, түүнийг шууд болон буцаан худалдан авах, худалдах нөхцөлтэйгээр худалдах, худалдан авах, Монголбанкнаас зөвшөөрсөн бусад үнэт цаасыг мөнгөний зах дээр шууд болон буцаан худалдан авах, худалдах нөхцөлтэйгээр худалдах, худалдан авах замаар нээлттэй зах зээлийн үйл ажиллагаа явуулж болно.

2.Энэ зүйлийн 1 дэх хэсэгт заасан Монголбанкнаас зөвшөөрөх үнэт цаасны жагсаалтыг Монголбанк баталж, нийтэд мэдээлнэ.”

**9/18 дугаар зүйлийн 1 дэх хэсэг:**

“1. Монголбанк улсын төсвийн улирлын чанартай орлого, зарлагын зөрүүг нөхөхөд зориулж тухайн санхүүгийн жил дуусахаас өмнө төлөгдсөн байх нөхцөлтэйгээр Засгийн газарт зээл олгох буюу Засгийн газрын богино хугацаатай үнэт цаасыг худалдан авч болно.”

**10/18 дугаар зүйлийн 3 дахь хэсэг:**

“3. Засгийн газраас гаргасан үнэт цаасыг Монголбанк худалдан авсан бол түүнийг Засгийн газарт олгосон зээлийн үлдэгдэлд оруулж тооцно. Энэ хуулийн 15 дугаар зүйлийн 1 дэх хэсэгт заасан нээлттэй зах зээлийн үйл ажиллагааны хүрээнд богино хугацаанд буцаан худалдах нөхцөлтэй худалдан авсан Засгийн газрын урт хугацаатай үнэт цаасыг энэ зүйлийн 2 дахь хэсэгт заасан түр хугацааны зээлийн үлдэгдэлийн нийт хэмжээнд оруулахгүй.”

**11/19 дүгээр зүйл:**

“**19 дүгээр зүйл.Банкны үйл ажиллагаанд хяналт тавих, зохицуулах**

1.Монголбанк хадгаламж эзэмшигч, харилцагчийн эрх ашгийг хамгаалах, банкны тогтолцооны найдвартай байдлыг бэхжүүлэх зорилгоор банк байгуулах зөвшөөрөл болон банкны үйл ажиллагаа эрхлэх зөвшөөрөл олгох, банкны өөрийн хөрөнгө, төлбөрийн чадварыг хангуулах, үйл ажиллагааг нь зохицуулах, албадлагын арга хэмжээ авахтай холбогдсон дүрэм, журам, заавар, аргачлал болон холбогдох бусад шийдвэр гаргаж, хэрэгжилтэд нь хяналт тавина.

2.Банк байгуулах, үйл ажиллагаа явуулах болон холбогдох бусад зөвшөөрөл олгох, зөвшөөрлийг хүчингүй болгох, банкны удирдлага, зохион байгуулалтын үндсэн зарчмыг тогтоох, хязгаарлалт хийх, шаардлага тавих, хяналт шалгалт хийх, банк, банкны нэгдэлд албадлагын арга хэмжээ авах үйл ажиллагааг холбогдох хуулиар зохицуулна.”

**12/ 23 дугаар зүйлийн 1 дэх хэсгийн 7 дахь заалт:**

“7/ энэ хуульд зааснаас бусад, хуулийн этгээд, иргэний эдийн засгийн буюу арилжааны үйл ажиллагаа, эдийн засгийн аливаа салбар, хуулийн этгээдийн үйл ажиллагааг дэмжсэн тэнцлийн болон тэнцлийн гадуурх аливаа гүйлгээ хийх, зээл олгох.”

**13/ 26 дугаар зүйлийн 1-3 дахь хэсэг:**

 “1.Монголбанкны үйл ажиллагааг удирдан зохион байгуулах чиг үүргийг Монголбанкны Ерөнхийлөгч хэрэгжүүлнэ.

2. Монгол Улсын Их Хурлын дарга энэ хуулийн 274 дугаар зүйлийн 3 дахь хэсэгт заасан шаардлагыг хангасан нэр дэвшигчийг Монголбанкны Ерөнхийлөгчид нэр дэвшүүлж, Улсын Их Хурал зургаан жилийн хугацаагаар томилно.

3. Монголбанкны Тэргүүн дэд ерөнхийлөгч, Дэд ерөнхийлөгч нарыг Монголбанкны Ерөнхийлөгчийн өргөн мэдүүлснээр Улсын Их Хурал зургаан жилийн хугацаагаар тус тус томилно.”

**14/ 26 дугаар зүйлийн 5, 6 дахь хэсэг:**

5.Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгч нарын цалингийн хэмжээ нь банкны үйл ажиллагаа эрхэлдэг хуулийн этгээдийн удирдах албан тушаалын цалингийн дундаж жишгээр тооцож, Улсын Их Хурлаас тогтоосон итгэлцүүрээр тодорхойлно.

6.Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгчийг дор дурдсан тохиолдолд албан тушаалаас нь чөлөөлөх асуудлыг тэдгээрийг нэр дэвшүүлсэн этгээдээс санал оруулснаар Улсын Их Хурал шийдвэрлэнэ:

1/ энэ хуулийн 274 дугаар зүйлийн 3 дахь хэсэгт заасан шаардлага хангахгүй болсон;

2/ эрүүл мэндийн байдлын улмаас албан үүргээ гүйцэтгэх боломжгүй болсныг холбогдох байгууллага тогтоож, уг албан тушаалаас сайн дураар чөлөөлж өгөхийг хүссэн;

3/ гэмт хэрэг үйлдсэн гэм буруутай болохыг тогтоосон шүүхийн шийдвэр хүчин төгөлдөр болсон.”

**15/ 271 дүгээр зүйлийн 9 дэх хэсгийн 4 дэх заалт:**

“4/ Хяналтын зөвлөлийн ажиллах журмыг тогтоох.”

**16/ 28 дугаар зүйлийн 6 дахь хэсэг:**

“6.Монголбанкны Ерөнхийлөгч, Тэргүүн дэд ерөнхийлөгч, Дэд ерөнхийлөгчийн бүрэн эрхийн хугацаа дуусгавар болоход түүнийг тодорхой ажил, албан тушаал эрхлүүлэх, эсхүл чөлөөлөгдсөнөөс хойш хоёр жилийн хугацаанд амьдралын түвшинг нь бууруулахгүй байх арга хэмжээг Улсын Их Хурлын шийдвэрлэснээр Монголбанк авна.”

**17/27 дугаар зүйл:**

**“27 дугаар зүйл.Монголбанкны зөвлөл, хороо**

1.Монголбанкинд Удирдах зөвлөл, Мөнгөний бодлогын зөвлөл, Банкны хяналт шалгалтын хороо, Хяналтын зөвлөл тус тус ажиллана.

2.Энэ зүйлийн 1-т заасан зөвлөл, хороо нь өөрийн эрх хэмжээний хүрээнд хамаарах асуудлыг гишүүдийн олонхийн саналаар шийдвэрлэнэ.”

**18/ 272 дугаар зүйл:**

**“272 дугаар зүйл.Санхүүгийн тогтвортой байдлын зөвлөл**

1.Монгол Улсын санхүүгийн тогтолцооны тогтвортой байдлыг хангахтай холбоотойгоор тогтолцооны шинжтэй эрсдлийг илрүүлэх, хянах, бууруулах талаар хэлэлцэж, гишүүдийн үйл ажиллагааг уялдуулах чиг үүрэг бүхий Санхүүгийн тогтвортой байдлын зөвлөл (цаашид "Зөвлөл" гэх) ажиллана.

2.Зөвлөлийн бүрэлдэхүүнд Монголбанкны Ерөнхийлөгч, Санхүүгийн зохицуулах хорооны дарга, санхүү төсвийн асуудал эрхэлсэн Засгийн газрын гишүүн, Хадгаламжийн даатгалын Корпорацийн гүйцэтгэх захирал орно.

3.Зөвлөлийн үйл ажиллагааны хэлбэр нь хуралдаан байна.

4.Зөвлөлийн дүрмийг зөвлөлийн гишүүд хамтран батлана.

5.Зөвлөл нь дараах асуудлыг хэлэлцэнэ:

1/ хууль тогтоомжийн хүрээнд харилцан солилцох мэдээ, мэдээлэл;

2/ санхүүгийн тогтолцооны тогтвортой, тэнцвэрт байдалд нөлөөлж болзошгүй эрсдэлтэй, аюултай нөхцөл бий болсон тохиолдолд хамтарсан дүн, шинжилгээ хийх, гарах арга замыг тодорхойлох;

3/ хямралаас сэргийлэх, хямралыг даван туулах үйл ажиллагааны төлөвлөгөө, түүний хэрэгжилт, зохион байгуулалт;

4/ хуульд зааснаар банкийг дахин хөрөнгөжүүлэх асуудал, түүний нөхцөл;

5/ хуульд заасан бусад.

6.Зөвлөлийн ажлын албаны үүргийг Монголбанк хэрэгжүүлнэ.”

**19/ 28 дугаар зүйлийн 1 дэх хэсгийн 2 дахь заалт:**

“2/ хуульд өөрөөр заагаагүй бол Банкны хяналт шалгалтын хорооны шийдвэрт үндэслэн үндэслэн банкны үйл ажиллагааны зохистой харьцаа, хэм хэмээ, шаардлагыг тусгасан бодлого, санхүү бүртгэл, мэдээлэл, удирдлага, зохион байгуулалт зэрэг асуудлаар дүрэм, журам, заавар, тушаал гаргаж, хэрэгжүүлэх;”

**20/ 381 дүгээр зүйл:**

**“381 дүгээр зүйл.Монголбанкны алдагдлыг нөхөх**

1.Монголбанкны жилийн санхүүгийн тайлангаар өр төлбөр болон хувь нийлүүлсэн хөрөнгийн нийлбэр нь активаас хэтэрсэн тохиолдолд дараах арга хэмжээ авна:

1/ санхүүгийн тайлан гарснаас хойш 30 хоногийн дотор зөрүү үүссэн нөхцөл байдлыг үнэлж, түүний хэмжээ, үүссэн шалтгаан, нөхцөлийг тусгасан тайланг Монголбанкны Удирдах зөвлөл хэлэлцэнэ.

2/ Удирдах зөвлөл уг тайланг баталсан бол Монголбанк нь хувь нийлүүлсэн хөрөнгийг хуульд заасан хэмжээнд хүргэх зорилгоор Засгийн газраас өөрийн хөрөнгийг нэмэгдүүлэх хүсэлтийг Сангийн яаманд хүргүүлнэ.

3/ хүсэлтийг хүлээн авснаас хойш 30 хоногийн дотор Засгийн газраас шаардлагатай хэмжээгээр мөнгөн хөрөнгөөр эсхүл тухайн үеийн зах зээлийн хүүгээр тооцсон өрийн хэрэгсэлийг гаргаж, тогтоосон хугацаанд Монголбанкинд шилжүүлэх асуудлыг Улсын Их Хурал шийдвэрлэнэ.”

**4 дүгээр зүйл.** Төв банк (Монголбанк)-ны тухай хуулийн 271 дүгээр зүйлийн 1 дэх хэсэг, 9 дэх хэсгийн 1 дэх заалтын “Монголбанкны Зөвлөлийн” гэснийг “Монголбанкны удирдах зөвлөлийн” гэж, мөн зүйлийн 2 дахь хэсгийн “мөнгөний бодлоготой” гэснийг “Монголбанкны үйл ажиллагаатай” гэж, 28 дугаар зүйлийн 1 дахь хэсгийн 3 дахь заалт “өөрийн” гэснийг “Монголбанкны” гэж, мөн зүйлийн зүйлийн 1 дэх хэсгийн 9 дэх заалт, 30 дугаар зүйлийн 1 дэх хэсгийн “улирал тутам” гэснийг “зургаан сар тутамд” гэж, мөн зүйлийн 4 дэх хэсгийн “ингэхдээ төрийн мөнгөний бодлого хэрэгжүүлэх үйл ажиллагаанд нь оролцохгүй.” гэснийг “Монголбанкны үйл ажиллагаанд нь оролцохгүй, зөвлөмж, чиглэл өгөхгүй.” гэж тус тус өөрчилсүгэй.

**5 дугаар зүйл.** Төв банк (Монголбанк)-ны тухай хуулийн 3 дугаар зүйлийн 1 дэх хэсэг, 271 дүгээр зүйлийн 2 дахь хэсэг, 28 дугаар зүйлийн 1 дэх хэсгийн 8, 9, 30 дугаар зүйлийн 1, 2 дахь хэсэг, 31 дүгээр зүйлийн 3 дахь хэсэг, 33 дугаар зүйлийн 1 дэх хэсэг дэх “төрийн” гэснийг, 17 дугаар зүйлийн 2 дахь хэсгийн “ба төрийн мөнгөний бодлогын зорилт, зах зээлийн тухайн үеийн нөхцөл байдалд нийцэж байвал түүнийг худалдан авах, худалдах” гэснийг, 271 дүгээр зүйлийн 1 дэх хэсгийн “Хяналтын зөвлөлийн ажиллах журмыг Улсын Их Хурал тогтооно” гэснийг тус тус хассугай.

**6 дугаар зүйл.** Төв банк (Монголбанк)-ны тухай хуулийн 12 дугаар зүйлийн 2, 3, 5 дахь заалт, 23 дугаар зүйлийн 2 дахь хэсгийн 5 дахь заалт, 24 дүгээр зүйлийн 3 дахь хэсэг, 25 дугаар зүйлийн 1, 2 дахь хэсэг, 281 дүгээр зүйл, 37 дугаар зүйлийн 4 дэх хэсгийг тус тус хүчингүй болсонд тооцсугай.

**7 дугаар зүйл**. Энэ хуулийг 20... оны ... дугаар сарын ...-ны өдрөөс эхлэн дагаж мөрдөнө.

ГАРЫН ҮСЭГ